Leikstjóri hasarmyndarinnar The Expendables 3 , Patrick Hughes , hefur staðfest þann orðróm sem hefur gengið á netinu að persónur þeirra Arnold Schwarzenegger og Jet Li í myndinni , séu samkynhneigðir elskendur . Leikstjórinn staðfesti þetta aðspurður í viðtali við grantland.com vefsíðuna , sem The Guardian segir svo frá á sínum vef . Blaðamaður vefsíðunnar spurði hvort að atriði í lok myndarinnar þar sem Arnold hrjúfrar sig up að Jet Li , bendi til þess að persónurnar ættu í ástarsambandi . Svar hans var : „ Ég held að svo sé . “ Schwarzenegger leikur Trench Mauser , fyrrum félaga og stundum andstæðing leiðtoga Expendables flokksins , Barney Ross , sem leikinn er af Sylvester Stallone . Li leikur Yin Yang , meistara í sjálfsvarnarlistum , og fyrrum málaliða . Í lok myndarinnar þá er þeim tveimur vinsamlegast bent á að „ fá sér herbergi “ af Ross eftir að þeir sjást nudda sér utan í hvorn annan . Þá segir Mauser : „ Við þurfum ekki herbergi ! “ og dregur svo Yang að sér . „ Svo afbrýðisamur ! “ bætir hann svo við .